Egskeidings: die pa se kant? | SARIE
Maar ek wil praat van die situasies waar die pa's bereid is om hul deel by te dra. Die ma vertel met soveel drama hoe sy sukkel om maandeliks met die onderhoudsgeld uit te kom, maar intussen betaal die pa's meer onderhoud as wat daar van hulle verwag word. Hulle betaal onder meer vir hul kinders se buitemuurse aktiwiteite, en boonop vir die klere en skoene wat hiervoor benodig word.
Daar is 'n ander geval van 'n dokter wat weens 'n pynlike egskeiding selfmoord gepleeg het. Die ma het hul kinders gevat, glo agter 'n ander man aangetrek en hul pa alle toegang verbied. Hy kon sy kinders slegs onder toesig van 'n maatskaplike werkers sien.
En die kinders wat saam deur 'n egskeiding gaan, is verward en skaam om daaroor te praat. Al is hulle klein, is hulle bewus van die onenigheid tussen hul ouers.
'n Sewejarige dogter moet haar foon op luidspreker sit sodat die ma die gesprek tussen pa en kind kan volg. Die kind word ook voorgesê wat sy vir haar pa moet vra. Die arme kind word so oorheers wat sy telefoniese kontak begin vermy.